**Perusahaan Azan Sdn. Bhd.** (**PASB**; Jawi: ‏**ڤراوسهاءن اذان**‎code: ms is deprecated ‎) (23078-A), dahulu dikenali nama **Roti Azan**, ialah sebuah syarikat perusahaan kecil dan sederhana (PKS) yang menghasil dan mengeluarkan keluaran berasaskan roti dan biskut dengan jenama Biskut Azan. Syarikat ini mula ditubuhkan pada tahun 1969 oleh Abu Bakar Ali. Setakat 2014, syarikat ini telah memasarkan keluarannya ke peringkat antarabangsa di Indonesia, Hong Kong, Oman, Dubai dan Iraq.

Sejarah
-------

Syarikat ini mula-mula diasaskan secara kecil-kecilan oleh Haji. Abu Bakar bin Ali (1926 – 19 Disember 2016) di Kampung Baru Kuala Jemapoh, Kuala Pilah, Negeri Sembilan dengan nama Perusahaan Azan. Menurut Mohd Ghazali bin Abu Bakar (lahir 1961) iaitu anak beliau dan juga pengarah urusan Perusahaan Azan, nama Azan diambil sempena nama datuknya. Abu Bakar yang merupakan bekas tentera British di Singapura telah memulakan perniagaan dengan modal RM 2,000.

Pada 1972, Perusahaan Azan memulakan usaha sama dengan Perbadanan Kemajuan Negeri, Negeri Sembilan (PKNNS). Pada tahun yang sama, Perusahaan Azan telah berpindah ke Dioh Industrial Estate, Kuala Pilah. Pada tahun 1975, Perusahaan Azan ditubuhkan dengan nama Perusahaan Azan Sdn. Bhd. (PASB). Hal ini merupakan atas saranan Menteri Besar Negeri Sembilan ketika itu iaitu Datuk Mansor Othman yang merupakan rakan sekolah Abu Bakar. Beliau mencadangkan perniagaan dipindahkan ke pekan agar boleh berkembang. PASB turut mengambil kontrak dengan kerajaan untuk membekalkan roti ke beberapa hospital, sekolah berasrama, penjara dan syarikat penerbangan bermula tahun 1981. Pada tahun 1987, Mohd Ghazali mewarisi perniagaan bapanya yang telah uzur sejak 1985 lalu dilantik sebagai pengarah urusan. PASB menaik taraf kemudahannya demi meningkatkan tampungan pengeluaran pada tahun 1996.

Pada tahun 2004, PASB mula menembusi pasaran pasar raya besar menerusi Giant, Tesco, Mydin dan Carrefour (sekarang ÆON BiG). Pada tahun 2010, keluaran PASB dieksport ke luar negara di Oman dan Iraq. Naik taraf kemudahan dilakukan kali kedua pada tahun 2011.

Rujukan
-------

1. 1 2 3 4  Syairah Abdul Lajis (20 Disember 2016). "Pengasas Roti Azan meninggal dunia". *Sinar Online*. Diarkibkan daripada yang asal pada 2018-11-16. Dicapai pada 16 November 2018. Cite has empty unknown parameter: `|8=` (bantuan)
2. 1 2  Vilashiiney Panneerselvam (16 Februari 2015). "Profile: A recipe for success". *The Edge Markets*. Dicapai pada 28 Disember 2015.

Pautan luar
-----------

* (Inggeris) Tapak web rasmi Edit this at Wikidata

| * l
* b
* s
Malaysia Syarikat makanan dan minuman Malaysia |
| --- |
| Makanan | 
* AsianMeals
* Ben Fortune
* Beryl's
* Ghee Hiang
* High-5
* Hup Seng
* Hwa Tai
* Julie's
* Kart's
* K.G. Pastry
* Malapine
* Mamee Double-Decker
* Munchy's
* Oriental Food
* pitaBerry
* Polar Ice Cream
* Ramly Group
* Region Food
* Summer Pacific
* The Italian Baker
* Perusahaan Azan

 |
| Minuman | 
* BOH Plantations
* Desa Cattle
* Dutch Lady Milk Industries
* Heineken Malaysia
* In-Comix
* Nutrifres
* Power Root
* Sabah Tea
* Vigor Power
* Yit Foh Tenom Coffee

 |
| Kedai kopi dan restoran | 
* Borenos
* Brahim's
* Dave's Deli
* Kyros Kebab
* Marrybrown
* Nasi Lemak Antarabangsa
* Nasi Lemak Bamboo
* OldTown White Coffee
* PappaRich
* Rasamas
* Rotiboy
* SCR
* SugarBun
* Secret Recipe
* The Chicken Rice Shop
* The Manhattan Fish Market
* Tealive
* Uncle Don's
* Bubblebee

 |